เรื่องร้องเรียน (ถนน,กีดขวาง,ร้องเรียน,ความปลอดภัย) วันที่ 2023-03-07 06:26:40 — แขวงดอนเมือง เขตดอนเมือง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009294

ขอให้ตรวจสอบการนำรถยนต์ส่วนบุคคลมาจอดกีดขวางบาทวิถี ในพื้นที่ ถนนประชาอุทิศ สี่แยกศิริสุข แขวงสีกัน เขตดอนเมือง กรุงเทพมหานคร จุดสังเกตจากถนนประชาอุทิศ สี่แยกศิริสุข จะเลี้ยวขวาตรงไปสรงประภา ตรงไปประมาณ 20 เมตร เลี้ยวซ้ายไปอีก 20 เมตร หักขวามือและตรงไประยะทางประมาณ 30-40 เมตร จะพบรถยนต์ จำนวน 2 คัน ซึ่งจะมีเสาไฟฟ้าอยู่ตรงกลางระหว่างรถทั้งสอง เนื่องจากผู้ร้องแจ้งว่าได้สัญจรผ่านเส้นทางดังกล่าวบ่อยครั้งและพบเห็นการนำรถยนต์ส่วนบุคคลมาจอดกีดขวางบาทวิถี จำนวน 2 คัน รถยนต์คันที่ 1 จะเป็นรถกระบะ (ไม่ทราบยี่ห้อและรุ่น) สีขาว คล้ายเป็นรถขนอุปกรณ์ช่าง และถัดมาจะเป็นรถยนต์คันที่ 2 รถเก๋ง (ไม่ทราบยี่ห้อและรุ่น) สีขาว ซึ่งถนนในพื้นที่นั้นจะเป็นถนน 1 ช่องจราจร (วันเวย์) มีพื้นที่แคบ ซึ่งในพื้นที่นั้นจะมีบ้านเช่าอาศัย และฝั่งตรงข้ามจะเป็นพื้นที่ว่างเปล่า สันนิษฐานว่าเป็นกลุ่มคนที่เช่าอาศัยอยู่ในบริเวณดังกล่าว เป็นผู้นำมาจอด จะพบเห็นการนำรถฯมาจอดทั้งในช่วงเวลากลางวันและกลางคืน พบเห็นเป็นประจำทุกวัน อีกทั้งพบเห็นบาทวิถีผุพัง และชำรุด เกรงว่าอาจจะเกิดจากการที่นำรถยนต์มาจอดบ่อยครั้ง บางครั้งผู้ร้องยังพบเห็นประชาชนในพื้นที่ ต้องเดินในพื้นที่ถนน เพื่อหลบจากตัวรถยนต์ที่จอดในบาทวิถี เกรงว่าจะก่อให้เกิดอุบัติเหตุได้ จึงประสงค์ให้ทางหน่วยงานที่เกี่ยวข้องลงพื้นที่ตรวจสอบหรือมีการติดป้ายเตือนเป็นพื้นที่ห้ามจอดและซ่อมแซมในส่วนของบาทวิถีที่ชำรุด เพื่ออำนวยความสะดวกให้แก่ประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata